**Iránytű Népköltészet** témacsoporthoz:

A magyar népköltészet bármelyik prózai verses vagy műfajában várunk gyűjtéseket (pl. mese, hiedelemmonda, történeti monda, anekdota, szólás, találós, ima, ráolvasás stb.). Szívesen fogadjuk a folklór mai műfajait is (városi monda, képtelen történetek, vicc, stb.). Nem csak a szóbeliségben élő, hanem a népi írásbeliség jelenségeit (emlékvers, sírfelirat, hírvers stb.) is érdemes gyűjteni. Várjuk a gyermekfolklór (akár gyerekek, akár felnőttek által előadott) darabjait (dajkarímek, mondókák, kiszámolók, beugratók stb.).

Fontos, hogy tankönyvekből, könyvekből kiírt szövegekkel nem, csak saját gyűjtéssel lehet pályázni. A gyűjtő a saját maga által tudott vagy másoktól hallott, rögzített és lejegyzett népköltési szövegeket is beküldheti. Érdemes rákérdezni, hogy hol, mikor, kitől tanulta az előadó az általa elmondottakat. A modern technikai eszközök segítenek abban, hogy a hallottakat minél pontosabban rögzítsük, nem irodalmi feldolgozást, átdolgozást várunk, a gyűjtést változtatás, átírás nélkül kell elküldeni.